## Pojam i definicija

  [Filippino Lippi](http://hr.wikipedia.org/w/index.php?title=Filippino_Lippi&action=edit&redlink=1):  *Alegorija glazbe*

Sama riječ g l a z b a potječe od [slavenskog](http://hr.wikipedia.org/wiki/Slavenski_jezici) glas, a riječ muzika od [grčkog](http://hr.wikipedia.org/wiki/Gr%C4%8Dki) μουσική τέχνη (mousikē téchnē) - **"umjetnost  [muzâ](http://hr.wikipedia.org/wiki/Muze%22%20%5Co%20%22Muze)"**, od čega se zadržala samo prva riječ μουσική, što je izvedenica od riječi μούσα (mousa), što znači muza. Dalje se svijetom proširio **latinski oblik *musica***, koji je uglavnom opisivao **ugodne zvukove**. Upravo je takav oblik najčešći u svjetskim jezicima.

Definirati glazbu već je malo teže, a to su pokušavali mnogi, od muzikologa do interpretatora. Uglavnom, za glazbu možamo reći da je [**umjetnost**](http://hr.wikipedia.org/wiki/Umjetnost)**koja se izražava pjevanim i, ili, sviranim**[**tonovima**](http://hr.wikipedia.org/wiki/Ton)**, raznim**[**zvukovima**](http://hr.wikipedia.org/wiki/Zvuk)**, šumovima i tišinom između njih**. Zvukovima i šumovima se koriste ponajviše moderni skladatelji kad žele pobliže glazbeno opisati neki sadržaj. Tišinu pak između tonova čine [stanke](http://hr.wikipedia.org/w/index.php?title=Stanke_(glazba)&action=edit&redlink=1) (pauze).

Uz to što je reproduktivna (izvođačka) umjetnost, glazba spada u ***fine* (lijepe) *umjetnosti*** jer joj je cilj [estetika](http://hr.wikipedia.org/wiki/Estetika). Kao što film nazivamo *sedmom umjetnošću*, tako je glazba **po tradicionalnoj estetici *prva umjetnost*** (odnosno prva na popisu umjetnosti). Glazba ima i dodirnih točaka s kazalištem, ne samo zato što se prakticira u njemu, već postoji i žanr koje je posuđuje i od jednog i od drugog - [mjuzikl](http://hr.wikipedia.org/wiki/Mjuzikl). Usko vezan sa svo troje, ali posebno s glazbom, je i [ples](http://hr.wikipedia.org/wiki/Ples).

Glazba je uobličeno [vrijeme](http://hr.wikipedia.org/wiki/Vrijeme), budući da se može doživjeti samo u tijeku nekog vremena (za razliku od [slikarstva](http://hr.wikipedia.org/wiki/Slikarstvo) koje uobličuje prostor). Zbog toga glazba mora imati *ritmičko uređenje* svog sirovog materijala - tonova i drugih zvukova. Osim toga, glazbu uređujemo i pomoću *melodije* (niza tonova raznih visina) i *harmonije* (istovremenosti raznih visina tonova). Tako **ritam, melodija i harmonija postaju**[**osnovni elementi**](http://hr.wikipedia.org/wiki/Glazba#Elementi_i_odrednice_glazbe) **glazbe**.

### Glazba kao fizikalna nauka

Glazbenu građu čine **zvukovi**, a oni **nastaju titranjem nekog tijela**, koje tako postaje *izvor zvuka*. Zvučni valovi se prenose zrakom u obliku krugova od izvora zvuka do našeg uha. Kad su titraji u zraku redoviti, ono što čujemo je *ton* - dakle pravilan, jasan zvuk. Kad su pak titraji neredoviti, čujemo samo šum ili buku - zvukove uglavnom više-manje neugodne ljudskom [uhu](http://hr.wikipedia.org/wiki/Uho) (iako se i oni koriste u glazbi).

Jedan izvor titranja može izazvati iste titraje i u drugim predmetima, ali njihovi titraji moraju biti u skladu s titrajima izvora. To se zove [***rezonancija***](http://hr.wikipedia.org/wiki/Rezonancija)*.* Tako zvuk ljudskog [glasa](http://hr.wikipedia.org/wiki/Glas) ne proizvode samo [glasnice](http://hr.wikipedia.org/w/index.php?title=Glasnice&action=edit&redlink=1) nego i rezonantna titranja u šupljini [lubanje](http://hr.wikipedia.org/wiki/Lubanja). Slično i zvučna kutija nekog glazbenog instrumenta titra rezonantno s početnim gibanjem koje je izvođač dao instrumentu.

Na primjer, violinska kutija rezonira na titraje žice [violine](http://hr.wikipedia.org/wiki/Violina) i pojačava ton. **Frekvencija titranja (broj titraja u sekundi) određuje visinu zvuka**. Što je više titraja u sekundi, viši je i ton.

Ljudsko uho je izvanredno osjetljivo na razlike u visini i ima opseg od oko 20 do čak 20.000 titraja u sekundi. Jedan mješoviti [zbor](http://hr.wikipedia.org/wiki/Zbor) proizvodi frekvencije između otprilike 64 i 1500, a koncertni [klavir](http://hr.wikipedia.org/wiki/Klavir) između 20 i 4176. Kad skupina glazbenika svira zajedno, oni usklađuju svoje instrumente pri čemu je **ton *A definiran sa 440***[***Hz***](http://hr.wikipedia.org/wiki/Herc)***-a.***